Namanganda ko'p qavatli uyda yong'in sodir bo'ldi

Namangan shahri Davlatobod tumanida 16 aprel kuni ko'p qavatli uyda yong'in sodir bo'ldi. Bu haqda viloyat Favqulodda vaziyatlar boshqarmasi axborot xizmati xabar berdi.
Ma'lum bo'lishicha, soat 11:43 da shahar favqulodda vaziyatlar bo'limiga Halqlar do'stligi maxalla fuqarolar yig'ini G'alaba ko'chasidagi ko'p qavatli uyda yong'in sodir bo'layotgani to'g'risida xabar kelib tushgan. Yong'in qutqaruvchilari voqea joyiga yetib borgan.
Hodisada honadondagi 1 dona yotoq divani, 2 dona ko'rpacha yonib zararlangan. Oqibatda uy egasi kuyish tan jarohati olgan va tez tibbiy yordam xodimlariga topshirilgan. Hozirda sodir bo'lgan yong'in yuzasidan tegrovga qadar surishtiruv ishlari olib borilmoqda.
Avvalroq Toshkentda bir-biriga tutash 4 ta xonadon yonib ketgani xabar qilingandi. Hodisa joyiga 6 ta qutqaruv ekipaji yetib borgan.